Vyhodnotenie pripomienkového konania

Ministerstvo dopravy, pôšt a telekomunikácií SR

V nadväznosti na uvedené predkladá k materiálu túto pripomienku: 
- v predkladacej správe v odseku 7 , ako aj v doložke finančných, ekonomických a environmentálnych vplyvov a vplyvov na zamestnanosť sa konštatuje, že prijatie grantu bude mať nulový dopad na štátny rozpočet. Prijatie grantu však predstavuje pozitívny dopad na štátny rozpočet, aj keď jeho prijímateľom je podriadená  rozpočtová organizácia v pôsobnosti MH SR a taktiež sa vyžaduje spolufinancovanie grantu.

čiastočne akceptované

Národná banka Slovenska | V predkladacej správe MF SR sa predpokladá, že pre poskytnutie grantu bude v NBS otvorený špeciálny účet v USD. MF SR je oprávnené žiadať o zriadenie špeciálneho účtu na základe Rámcovej zmluvy o vedení devízových bežných účtov MF SR pre granty od zahraničných finančných inštitúcií v NBS a o zabezpečení bankových operácií na týchto účtoch, ktorá bola uzatvorená medzi MF SR a NBS dňa 20. septembra 1999. Ďalšie organizácie môžu NBS požiadať o zriadenie špeciálneho účtu v zmysle Pokynu guvernéra NBS z 24. januára 2003 o zásadách vedenia devízových bežných účtov a devízových termínovaných účtov klientov, zásadách zúčtovania a vykonávania operácií spojených s realizáciou platobného styku na týchto účtoch. | akceptované

Úrad vlády SR – Sekcia kontroly

K predloženému návrhu Úrad vlády Slovenskej republiky, sekcia kontroly uplatňuje tieto zásadné pripomienky.

1. Oznam o materiáli na pripomienkové konanie nie je vyhotovený podľa predpísaného vzoru odsek 3.1.2 bod (4) Metodického pokynu na prípravu a predkladanie materiálov na rokovanie vlády SR.
	
2. Lehota na pripomienkové konanie (24. apríl 2003) nie je v súlade s odsekom 3.1.6 bod (2) citovaného pokynu. 

3. Žiadame ukladaciu časť C. a D. návrhu uznesenia doplniť o termíny splnenia úlohy odsek  5.1. bod (7) horeuvedeného pokynu. 

4. Žiadame v predloženom materiáli upraviť text týkajúci sa dopadu prijatia grantu na štátny rozpočet nakoľko:
 
- návrh uznesenia v bode D.2 ukladá podpredsedovi vlády a ministrovi hospodárstva, ministrovi pre správu a privatizáciu národného majetku zabezpečiť v rámci schváleného rozpočtu   výdavkov pre kapitolu MH SR    kofinancovanie  grantu  vo výške 120 700,- USD,

- predkladacia správa a  doložka finančných, ekonomických, enviromentálnych vplyvov  a  vplyvov  na  zamestnanosť  uvádza,  že   prijatie grantu  bude  mať nulový dopad na štátny rozpočet. V nasledujúcom texte sa uvádza potreba vyčleniť z rozpočtu čiastku 120 700,- USD na úhradu nákladov na zabezpečenie konferenčných miestností a s tým súvisiacich služieb domácich konzultantov,

- samotné prijatie grantu nemá vplyv na štátny rozpočet, avšak vyvoláva následný dopad v požiadavke poskytnúť horeuvedený príspevok vlády a teda má finančné dôsledky na štátny rozpočet.

akceptované

akceptované

akceptované

akceptované

akceptované

akceptované

akceptované

akceptované

Úrad pre reguláciu sieťových odvetví

Grant Svetovej banky je mimoriadne dôležitý pre úrad ako aj pre Slovenskú republiku. Umožní úradu optimálne nastavenie parametrov regulácie, čo bude mať mimoriadny význam pre konečných spotrebiteľov energií a vody ako aj pre ich výrobcov a dodávateľov, umožní vytvoriť postupy pre revíziu taríf a pripraviť normy kvality regulovaných tovarov a služieb. Dôsledkom toho bude, že regulované subjekty budú skutočne účtovať konečným spotrebiteľom len ekonomicky oprávnené náklady a primeraný zisk. Na druhej strane sa znížia náklady na energie, na vodné a stočné u konečných spotrebiteľov a úrad bude môcť stanoviť objektívne normy kvality regulovaných tovarov a služieb a zabezpečiť ich dodržiavanie zo strany regulovaných subjektov. Grant taktiež umožní vyškoliť pracovníkov úradu, aby boli schopní využívať všetky dostupné poznatky z regulácie sieťových odvetví. 

Úrad nemá pripomienky k materiálu a z horeuvedených dôvodov odporúča jeho predloženie na rokovanie a schválenie vládou SR.

akceptované

akceptované

Ministerstvo spravodlivosti SR | nemá pripomienky | akceptované
Ministerstvo zahraničných vecí SR | nemá pripomienky | akceptované
Ministerstvo práce, sociálnych vecí a rodiny SR | nemá pripomienky | akceptované
Ministerstvo školstva SR | nemá pripomienky | akceptované
Ministerstvo pôdohospodárstva SR | nemá pripomienky | akceptované
Ministerstvo pre správu a privatizáciu národného majetku | nemá pripomienky | akceptované
Ministerstvo obrany SR | nemá pripomienky | akceptované
Ministerstvo kultúry SR | nemá pripomienky | akceptované
Ministerstvo výstavby a regionálneho rozvoja SR | nemá pripomienky | akceptované
Ministerstvo zdravotníctva SR | nemá pripomienky | akceptované
Ministerstvo životného prostredia SR | nemá pripomienky | akceptované
Kancelária podpredsedu vlády SR Pála Csákyho | nemá pripomienky | akceptované
Úrad vlády SR - Sekcia Inštitút pre aproximáciu práva | nemá pripomienky | akceptované
Úrad vlády SR - Sekcia hospodárskej politiky | nemá pripomienky | akceptované
Ministerstvo vnútra SR | nemá pripomienky | akceptované
Úrad vlády – Odbor vládnej agendy | nevyjadril pripomienky | akceptované